**NB! Denne malen gjelder for søknader som sendes inn PILOT HELSE:**   
**Andre versjoner av malen skal ikke brukes.**

# Mal for prosjektbeskrivelse for PILOT HELSE 2025

### Viktig

Dette er en veiledning for hvordan dere skal beskrive prosjektet dere søker om midler til. Dere skal beskrive alle hoved- og underpunktene i malen, og i den rekkefølgen som er satt opp. Behold overskriftene **(**i fet skrift**)** og slett hjelpetekstene (i grått). Som det står i utlysningen, vil søknaden ikke bli behandlet om dere ikke beskriver alle punktene.

Prosjektbeskrivelsen er et obligatorisk vedlegg til det elektroniske søknadsskjemaet, heretter bare kalt søknadsskjemaet. Merk at punktene i søknadsskjemaet har egne veiledningstekster.

Noe av informasjonen som dere legger i søknadsskjemaet skal dere utdype her i prosjektbeskrivelsen. Samtidig skal noe av informasjonen om bedriftspartnerne utdypes i partnerskjemaene. Det kan derfor være lurt å fylle ut søknadsskjemaet, prosjektbeskrivelsen og partnerskjemaene i parallell.

Når søknaden skal vurderes er det KUN de obligatoriske vedleggene som tas med (dvs. prosjektbeskrivelsen, CV-er, intensjonsbrev og bedriftsopplysningsskjema). Dere skal derfor ikke legge ved andre dokumenter eller lenke til annen informasjon i prosjektbeskrivelsen.

### Krav til utforming

Prosjektbeskrivelsen skal være maksimalt 15 sider. Det er ikke mulig å laste opp et dokument som er mer enn 15 sider. Formatet skal være stående A4 med 2 cm marg, enkel linjeavstand og 11-punkts Arial, Calibri eller Times New Roman (som benyttet i denne malen). Det kan benyttes 9-punktsfont for referanser og figurtekster.

### Generell veiledning

Prosjektbeskrivelsen består av fire deler. Del 1-3 er direkte knyttet til hovedkriteriene for vurderingen av søknaden. Det anbefales å bruke ca. 3-4 sider på hver av del 1 og 2 og 5-7 sider på del 3.

* **DEL 1: Behovet, forskning og innovasjon**  
  Her beskriver dere behovet som innovasjonen er rettet mot (innovasjonsideen) og hvordan innovasjonen skal oppfyllet behovet. Dere skal også beskrive kunnskapsbehovene for å kunne lykkes med innovasjonen og hvilke FoU-utfordringer dette prosjektet skal bidra til å løse.
* **DEL 2: Virkninger og effekter**  
  Når prosjektet dere søker om midler til er ferdig, skal resultatene realiseres og implementeres. I denne delen beskriver dere først de forventede gevinstene og potensialet for verdiskaping både for offentlige partnere og bedrifter. I tillegg skal dere beskrive planene for implementering, skalering og kommersialisering av innovasjonen som prosjektet retter seg mot. Disse aktivitetene er ikke en del av FoU-prosjektet dere søker støtte til.
* **DEL 3: Gjennomføring av FoU-prosjektet**  
  Her skal dere beskrive prosjektet dere søker støtte til gjennom Pilot Helse. Dere skal beskrive prosjektdeltagerne og deres roller og interesser i prosjektet. Så skal dere beskrive FoU-aktivitetene i detalj. Dere skal også utdype prosjektmålene, prosjektoppgavene, budsjettet og tidsrammene som dere har skrevet i søknadsskjemaet.
* **DEL 4: Øvrige opplysninger**  
  Her gir dere øvrige opplysninger som vil ha betydning for hvordan vi behandler søknaden.

# Prosjektbeskrivelse for Pilot Helse-prosjekter

### DEL 1: Behovet, forskning og innovasjon

1. Behovet  
Beskriv behovene og/eller utfordringene som dette prosjektet skal bidra til å løse.

Hvem har behovet/utfordringen og hvordan har de vært involvert i å definere og beskrive det?

Hvorfor er dette behovet ikke dekket av eksisterende løsninger?

2. Innovasjonen

**a)** Beskriv innovasjonsideen som er utgangspunktet for prosjektet. Gjør det klart hva slags innovasjon(er) det dreier seg om:

* nye eller endrede produkter/tjenester/systemer
* nye eller endrede metoder eller prosesser
* nye eller endrede former for ledelse/organisering/arbeidsforhold/kompetanse

**b)** Beskriv hvordan den planlagte innovasjonen skal bidra til å løse den utfordringen eller møte det behovet som er beskrevet i punkt 1.

**c)** Beskriv vesentlige nyhetselementer i innovasjonen og hvordan dette representerer noe nytt for bedriften(e) og de(n) offentlige virksomheten(e) i prosjektet. Sammenlign med eksisterende situasjon, slik at det som er nytt kommer klart og tydelig frem.

**d)** Beskriv og begrunn hvordan innovasjonen kan skape nye markedsmuligheter for bedriften(e) i en nasjonal og internasjonal sammenheng. På hvilken måte er denne innovasjonen bedre enn allerede eksisterende løsninger?

3. Kunnskapsbehovet og FoU-utfordringene i prosjektet

a) Ny kunnskap

Forklar hvilken ny kunnskap som er nødvendig for å kunne lykkes med innovasjonen. Inkluder også kunnskapsbehovet knyttet til implementering av innovasjonen i helsetjenesten når det gjelder tilpasninger av f.eks. metoder, prosesser og systemer som vil være nødvendige for å kunne ta innovasjonen i bruk.

b) FoU-utfordringer

Beskriv de sentrale FoU-utfordringene som dette prosjektet skal rette seg mot og avgrens problemstillingen, slik at behovet for å utvikle og ta i bruk ny kunnskap eller ny teknologi kommer tydelig fem. Se dette i sammenheng med tilgjengelig kunnskap eller teknologi for å vise hvordan prosjektet vil bygge på relevant og oppdatert kunnskap («state-of-the-art»). Opplys om dere har søkt i vitenskapelig litteratur, patentdatabaser eller lignende.

c) Brukermedvirkning

Forklar hvorfor brukermedvirkning er (alternativt ikke er) nødvendig for å kunne lykkes med innovasjonen. Med brukere mener vi i denne sammenhengen innbyggere/pasienter, ansatte i helse- og omsorgstjenesten, og/eller profesjonelle brukere/brukerorganisasjoner.

En konkret beskrivelse av brukermedvirkning i selve FoU-prosjektet skal legges inn under hovedaktiviteter i punkt 9 a).

### DEL 2 Virkninger og effekter

4. Verdiskapingspotensial og gevinster

a) Verdiskapingspotensial og gevinster for offentlig partner

Beskriv gevinstene og verdiskapingspotensialet innovasjonen gir for partnere fra offentlig sektor og deres målgrupper, for eksempel økt effektivitet, bedre kvalitet, reduserte kostnader, mer nytte eller bedre tjenester for målgruppene eller andre typer bidrag til verdiskaping. Hvordan kan innovasjonen bidra til en mer bærekraftig helse- og omsorgstjeneste? Hvem får nytte ut av at denne innovasjonen lykkes? Verdiskapingspotensialet/gevinstene bør kvantifiseres.

b) Verdiskapingspotensial for bedriftene  
Hvordan skal innovasjonen bidra til bærekraftig verdiskaping i Norge med bedriftsøkonomiske gevinster for bedriftene som deltar i prosjektet? Verdiskapingspotensialet for bedrifter er et uttrykk for de forventede økonomiske gevinstene av prosjektet (f.eks. i form av ny omsetning, reduserte kostnader, økt produktivitet) etter gjennomført industrialisering og/eller kommersialisering på grunnlag av de resultatene dere oppnår. Verdiskapingspotensialet bør kvantifiseres. Sannsynliggjør verdiskapingspotensialet ved å beskrive markedspotensialet og hvordan dere skal oppnå markedsandeler. Kommenter forventet avkastningsnivå sammenlignet med bransjen/markedet.

5. Andre eksterne effekter, formidling og kommunikasjon

**a)** Beskriv kort hvilken betydning prosjektets resultater kan ha utover nytte for samarbeidspartnerne for eksempel for andre deler av næringslivet, brukere og kunder, for FoU-miljøers kompetanseutvikling eller for samfunnet for øvrig.

**b)** Forskningsrådet skal støtte utvikling av kunnskap og løsninger for å møte nasjonale og globale bærekraftsutfordringer og bidra til næringsutvikling som gir økt bærekraft og grønn konkurransekraft. Redegjør for prosjektets bidrag i så måte, gjerne med henvisning til FNs bærekraftsmål.

**c)** Beskriv planer for å formidle resultater utover spredning som skjer ved implementering av innovasjonen. Beskriv potensialet for deling og spredning til andre deler av offentlig sektor og annet næringsliv og eventuelt planer for dette. Beskriv aktiviteter/planer for både vitenskapelig og populærvitenskapelig publisering som kan gjøre ny kunnskap og/eller nye løsninger tilgjengelig for andre.

6. Plan for implementering, kommersialisering og skalering

Når prosjektet er over – eventuelt underveis i prosjektet – skal dere implementere løsningen og realisere gevinster og verdiskapingspotensialet beskrevet over. Husk at det er en forutsetning at resultatene i prosjektet skal deles mellom samarbeidspartnerne etter hvilke interesser de har mht. utnyttelse. Det forventes at det er bedriftene i prosjektet som skal stå for den kommersielle utnyttelsen av resultatene.

a) Implementering og realisering av gevinster hos offentlig partner

Beskriv kort en plan for implementering av løsningen(e) som utvikles i prosjektet. Hva skal til for at resultatene fra prosjektet og/eller den beskrevne innovasjonen skal kunne tas i bruk for å løse behovet beskrevet i del 1? Planen kan omfatte både tiltak som gjennomføres parallelt med FoU-aktivitetene (for eksempel for å ta i bruk resultater som oppnås underveis), og planer for videre realisering etter at FoU-aktivitetene er avsluttet. Aktuelle stikkord (ta med det som er relevant):

* planer for/prosesser for anskaffelse
* opplegg for implementering og introduksjon av nye eller endrede tjenester
* behov og planer for innføring av nye eller forbedrede arbeidsformer eller prosesser
* opplegg for implementering av ny metodikk, ny organisering eller nye forvaltningsmodeller
* behov og planer for spredning og opplæring, etablering av samarbeid for videre spredning
* behov for ressurser og investeringer for å gjennomføre planene for implementering

b) Realisering av verdiskaping hos bedriftspartnerne  
Her skal dere kort beskrive en forretningsplan eller en kommersialiseringsplan, som viser hvordan verdiskapingspotensialet skal realiseres.

Planen kan omfatte både tiltak som gjennomføres parallelt med FoU-aktivitetene (for eksempel for å ta i bruk resultater som oppnås underveis), og planer for videre implementering etter at dette prosjektet er avsluttet. Aktuelle stikkord (ta med det som er relevant):

* håndtering av immaterielle rettigheter
* regulatoriske krav og godkjenninger
* vurderinger av konkurranseforhold og markedsrisiko
* behov og planer for investeringer
* behov og planer for partnerskap for kommersialisering eller industrialisering
* behov for utvikling av forretningsmodeller

### DEL 3: Gjennomføring av FoU-prosjektet

7. Prosjektdeltagere og samarbeidskonstellasjon

Prosjektpartnere som utfører og/eller finansierer FoU-aktiviteter

Gi en oversikt over virksomhetene/organisasjonene som skal delta i prosjektet, og beskriv kort hver av disse partnernes rolle og interesser i prosjektet. Ta med alle prosjektpartnere som vil utføre og/eller finansiere FoU-oppgaver i vesentlig omfang. Gruppér og beskriv prosjektdeltagerne slik:

Bedrifter i Norge som skal utnytte prosjektets FoU-resultater i sin verdiskaping (B1, B2,…)

For hver bedriftspartner (B1, B2, ...) skal dere kort formulere bedriftens rolle i prosjektet.

Offentlige prosjektpartnere i Norge som skal realisere gevinster fra prosjektet (O1, O2, …)

For hver slik partner (O1, O2, ...) skal dere kort beskrive hvordan de deltar i prosjektet og begrunne hvorfor de er med.

FoU-partnere (F1, F2,…)

Norske og/eller utenlandske forskningsorganisasjoner (universitets- eller høyskolemiljø, forskningsinstitutt o.l.) eller andre leverandører av FoU-tjenester som skal delta med kompetanse og/eller vitenskapelig utstyr som er nødvendig for å gjennomføre prosjektets FoU-aktiviteter. I søknadsskjemaet skal disse prosjektpartnerne være angitt med rollen "kun utførende".

For hver FoU-partner (F1, F2, …) skal dere gi en kort, faglig begrunnelse for deres medvirkning i prosjektet.

b) Annet samarbeid

* Dersom prosjektet vil ha FoU-samarbeid med andre aktører enn dem som er omtalt ovenfor, som f.eks. bruker-/pasientorganisasjoner skal dere kort beskrive dette samarbeidet her.
* Planlagt kontakt med andre nasjonale prosjekter eller koblinger til internasjonale samarbeidsordninger kan dere nevne her.
* Hvis prosjektet vil benytte bestemte underleverandører for visse oppgaver, utover faglig bistand fra FoU-partnere nevnt ovenfor, kan dere gi nærmere opplysninger om dette her.

8. Mål  
Bruk her samme tekst som i feltet "Prosjektets hovedmål og delmål" i søknadsskjemaet, altså:

* Formuler et konkret og etterprøvbart hovedmål for FoU-aktivitetene, dvs. til resultatene som dere forventer i løpet av prosjektperioden.
* Formuler punktvis også etterprøvbare delmål som leder frem til hovedmålet.

9. Prosjektplan

I dette punktet skal dere utdype innholdet i tabellen "Hovedaktiviteter og milepæler i prosjektperioden" under "Framdriftsplan" i søknadsskjemaet. Husk at beslutningspunkter som kan innebære viktige veivalg i prosjektgjennomføringen må være med som milepæler i denne tabellen. Sett gjerne inn et Gantt diagram for å vise prosjektflyten og sammenhengen mellom hovedaktivitetene og milepælene.

a) Hovedaktiviteter/arbeidspakker i prosjektet

Beskriv hver hovedaktivitet (H1, H2 osv., som er angitt i tabellen i søknadsskjemaet) med følgende punkter:

* Tittel på hovedaktiviteten
* Hvilken prosjektpartner som er ansvarlig for å gjennomføre hovedaktiviteten og hvilke samarbeidspartnere som er involvert.
* Faglig innhold: Beskriv forsknings- eller utviklingsaktiviteten, redegjør for metodevalg og brukermedvirkning.
* Beskriv forventede FoU-resultater og leveranser fra aktiviteten som kan knyttes til delmålene i prosjektet
* Beskriv eventuell forskningsmessig eller teknologisk risiko for aktiviteten og planer for håndtering av dette

Hovedaktiviteter/arbeidspakker der bedrifter er ansvarlig eller medvirkende skal omfatte FoU-oppgaver som enten faller inn under kategorien "Industriell forskning" eller under kategorien "Eksperimentell utvikling". [Definisjonen av disse to begrepene](http://www.forskningsradet.no/no/Statsstotteregelverket/1254004171884) står i regelverket for statsstøtte til FoU.

b) Prosjektets kostnadsbudsjett fordelt på hovedaktiviteter

Bruk tabellen nedenfor til å oppsummere hvordan dere fordeler de samlede prosjektkostnadene i hovedaktivitetene i 9a). Tallene skal samsvare med beløpene på linjen "Totalsum" i tabellen "Kostnader pr. prosjektpartner pr. hovedaktivitet" i søknadsskjemaet. Tilføy linjer i tabellen etter behov.

**Tabell 9b**

|  |  |  |  |  |
| --- | --- | --- | --- | --- |
| **Nr.** | **Tittel på hovedaktivitet/arbeidspakke** | **Kostnads-**  **budsjett**  **(1000 kr)** | **Kostnad: Industriell FoU** | **Kostnad: Eksperimentell utvikling** |
| H1 |  |  |  |  |
| H2 |  |  |  |  |
| ….. |  |  |  |  |
| **Sum** | **Hele prosjektet** |  |  |  |

Merk: Siden hver hovedaktivitet i sin helhet enten skal være "Industriell FoU" eller "Eksperimentell utvikling", skal alle kostnadene for en hovedaktivitet plasseres i den aktuelle kolonnen.

c) Kritiske milepæler for FoU-aktiviteten

Beskriv nærmere 3-5 kritiske milepæler blant de milepælene som er angitt i tabellen "Hovedaktiviteter og milepæler i prosjektperioden" i søknadsskjemaet.

d) Organisering og styring av prosjektet

* Beskriv kort hvordan dere skal organisere og styre prosjektet, og forklar hvordan dette passer til prosjektets mål og oppgaver. Begrunn valg av prosjektleder.
* Bruk tabellen nedenfor til å vise hvilke hovedaktiviteter hver prosjektpartner som er nevnt under punkt 9a) vil delta i, og hvilken partner som er ansvarlig for hver hovedaktivitet. Stryk eller tilføy linjer i tabellen etter behov.

**Tabell 9d Fordeling av oppgaver og ansvar i prosjektet**

|  |  |  |  |
| --- | --- | --- | --- |
| **Partner** | **Navn på partner** | **Ansvarlig for hovedaktivitet:** | **Deltar også i hovedaktivitet:** |
| B1 |  | (Hx, ...) | (Hy, Hz, …) |
| B2 |  |  |  |
| … |  |  |  |
| O1 |  |  |  |
| O2 |  |  |  |
| … |  |  |  |
| F1 |  |  |  |
| … |  |  |  |

10. Finansiering  
Om dere ønsker å utdype finansieringstabellene i søknadsskjemaet, kan dere gjør det her.

Husk at Forskningsrådets støtte til bedrifter gis med hjemmel i Statsstøtteregelverket. Vi forutsetter at alle samarbeidspartnerne i prosjektet bidrar til finansieringen av prosjektet ved selv å dekke en andel av prosjektkostnadene som beskrevet i utlysningen. Vær oppmerksom på følgende:

* Vi forutsetter at leverandører av FoU-tjenester ikke står i avhengighetsforhold til noen av bedriftspartnerne, dvs. at de må operere på armlengdes avstand fra disse. Leverandører av FoU-tjenester skal ikke bidra til finansieringen av prosjektet.
* En bedriftspartner eller offentlig partner i prosjektet kan ikke være leverandør av FoU-tjenester i prosjektet – eller omvendt.

### DEL 4: Øvrige opplysninger

11. Etikk og samfunnsansvar  
Vurder om det er etiske problemstillinger knyttet til å gjennomføre prosjektet og det å utnytte resultatene. Dette omfatter også eventuelle miljøkonsekvenser eller andre forhold som kan reise spørsmål knyttet til bedrifters samfunnsansvar. Dersom det er slike problemstillinger knyttet til prosjektet, beskriv hvordan disse vil bli ivaretatt. Se [Forskningsrådets forskningsetiske krav](https://www.forskningsradet.no/forskningspolitisk-radgivning/forskningsetiske-krav/).

12. Rekruttering av kvinner, kjønnsbalanse og kjønnsperspektiv  
Dersom prosjektet vil bidra til Forskningsrådets generelle mål om kjønnsbalanse i prosjekter, skal dere beskrive det her. Dersom kjønnsperspektiv er relevant for innholdet i forskningen, beskriv hvordan dette hensynet er ivaretatt.

13. Andre søknader om offentlig støtte

Opplys her om dere søker/ har søkt støtte fra andre virkemidler/utlysninger for hele eller deler av dette prosjektet.